20/05/2010 | Administración LocalMunicipal
Mugardos
Bases convocatoria pública de subvencións municipais a entidades sen fin de lucro -2010-

ANUNCIO A Xunta de Goberno Local do Concello de Mugardos, en sesión ordinaria celebrada o 06.05.2010 aprobou as bases que rexerán a convocatoria pública de subvencións municipais a entidades sen fin de lucro, para o ano 2010, que se transcriben de seguido, para os efectos de xeral coñecemento. Coa finalidade de apoiar ás entidades locais sen ánimo de lucro na creación ou mantemento de actividades de interés público, que promovan o fomento da cultura e o deporte, e os intereses xerais ou sectoriais dos veciños/as, segundo a convocatoria que se fará anualmente, cos efectos de abranguer o período de cada ano natural comprendido entre o 1 de xaneiro e o 31 de decembro, a conta das partidas do correspondente orzamento. Para tal efecto, e nos termos previstos presupostariamente coas correspondentes dotacións nas partidas correspondentes, polo obxecto das axudas e subvencións terase dereito a percibir: a) Transferencias correntes a entidades sen fin de lucro para realizar actividades culturais: asociacións culturais, asociacións de veciños/as e comisións de festas (estas últimas sexan asociacións ou comunidades de ben sen personalidade xurídica). b) Transferencias correntes a entidades sen fin de lucro para realizar actividades deportivas: asociacións deportivas.2.1.- Poderán concorrer a optar a estas subvencións as entidades, organismos ou asociacións xuridicamente constituídas que teñan os seguintes requisitos e fins: a) Carecer de fins de lucro. b) Estar debidamente inscritas no Rexistro Municipal de asociacións e entidades do Concello nos termos previstos no artigo 236, parágrafos 2, 3 e 4 do vixente Regulamento de organización, funcionamento e réxime xurídico das entidades locais. c) Estar ao día das xustificacións de subvencións concedidas no anterior exercicio ou ter solicitado unha prórroga debidamente xustificada e aprobada pola Xunta de Goberno. d) Non adebedar cantidade ningunha ao Concello por calquera concepto.2.2.- As peticións de cultura e deportes poderán ser solicitadas por persoas físicas sempre que cumpran os requisitos sinalados nas letras a e b do punto anterior.3.1.- As subvencións e axudas que se outorguen en cada convocatoria ao abeiro do presente regulamento, terán como finalidade a realización de actividades de carácter cultural, deportivo, de defensa de dereitos dos veciños e veciñas e o mantemento das entidades que as desenvolven. Inclúense as festas patronais da vila e das parroquias.3.2.- Non poderán ser obxecto de subvencións na correspondente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de planos doutras Administracións públicas, e en concreto da Xunta de Galicia ou da Deputación Provincial, cando o importe destas últimas atinxa o 100% de actividades a realizar. No caso contrario poderá ser subvencionábel e complementado o importe da actividade na contía restante até chegar ao total do importe da actuación. As solicitudes de subvención deberán presentarse no modelo normalizado que se facilitará no Rexistro Xeral do Concello, e no que se expresará: 1. Fotocopia compulsada da tarxeta do CIF da entidade.2. Fotocopia dos estatutos da entidade.3. Certificación dos datos bancarios.4. Fotocopia compulsada da tarxeta do NIF do/a representante.5. Certificación acreditativa do acordo de solicitude e do nomeamento do/a representante para as súas relacións co Concello.6. Declaración do/a representante de non estar incurso en causas de incompatibilidade ou incapacidade para contratar e recibir subvencións da Administración pública e de aceptación das bases da convocatoria.7. Memoria explicativa da/s actividade/s que vanse realizar, que fará mención ás persoas beneficiadas directa ou indirectamente pola axuda, denominación específica, obxectivos e fins concretos e o calendario fixado.8. Presuposto detallado da actividade, con expresión dos gastos e ingresos previstos. Deberanse consignar ás axudas para o mesmo fin de outras entidades públicas ou privadas.9. Importe da subvención solicitada. A documentación sinalada nos apartados 1, 2, 3 e 4 non terá que ser presentada se xa se presentou en anos anteriores e non houbo variación nela.5.1.- O prazo para presentar as solicitudes é de vinte días naturais a partir do seguinte á publicación destas bases no BOP en horario de oficina. Non se terán en conta as solicitudes que se reciban no rexistro de entrada unha vez transcorrido dito prazo, con independencia do procedemento que se utilice, nin as que non se presenten en modelo oficial.5.2.- No caso de solicitudes defectuosas, concederase un prazo de dez días para súa corrección, arquivándose sen máis trámites cando non se remedien os defectos.6.1.- O procedemento ordinario de concesión de subvencións tramitarase en réxime de concorrencia competitiva, de conformidade co establecido nos arts.23 e seguintes da Lei Xeral de Subvencións, mediante comparación das solicitudes presentadas, co fin de establecer unha prelación entre as ditas solicitudes de acordo cos criterios de valoración fixados previamente nesta convocatoria, e co límite de crédito dispoñíbel.6.2.- A Xunta de Goberno Local será o órgano competente para a resolución das peticións de subvencións ou axudas, previo ditame da comisión informativa correspondente e segundo os criterios que a continuación se sinalan: 1. Contemplarase a representatividade no municipio, número de beneficiarios/as, gozando de especial consideración aquelas actividades que se aborden conxuntamente por varias entidades.2. Terase en conta o grao de interese xeral ou sectorial da actividade que se propoña realizar, e a coordinación e complementariedade cos programas municipais; e a súa contribución á vertebración da estructura cultural e deportiva do concello.3. Considerarase a súa capacidade económica autónoma e as axudas que reciban doutras entidades públicas.4. Terase en conta o uso e fomento da lingua galega no ámbito de actuación de cada sociedade.5. Valorarase o carácter periódico ou permanente das actividades subvencionadas agás que se trate de actos puntuais e de carácter extraordinario que inciten á participación social, cultural ou deportiva.6. Valorarase a promoción e difusión da música.7. Valorarase a promoción e difusión do teatro.8. Valorarase a colaboración co Concello no desenvolvemento de actividades de utilidade pública e interese social (deportivas, culturais, educativas,.). O importe da subvención poderá ser do 100% do custo da actividade ou investimento a realizar. A obtención concorrente de subvencións doutras Administracións ou entidades públicas ou privadas en ningún caso poderán ser de tal contía, que superen o custo da actividade. Este suposto dá lugar a unha modificación da resolución de concesión. As entidades subvencionadas terán que: 1. Acreditar o cumprimento da finalidade para a que se concede a subvención mediante facturas orixinais de gasto ou as súas fotocopias compulsadas.2. Someterse ás actuacións de comprobación do Concello e ás de control financeiro que corresponde á Intervención municipal, así como facilitar a información que o Tribunal de Contas lle requira.3. Comunicar ao Concello a concesión doutras subvencións concorrentes por parte doutras Administracións ou entidades ou privadas para a mesma finalidade, inmediatamente despois de que se comuniquen.4. Sinalar en todo tipo de publicidade que este investimento ou actividade conta co financiamento do Concello coa expresión “promove” ou “colabora” Concello de Mugardos.5. En xeral, as que prevé o artigo 14 da Lei 38/2003, do 17 de novembro, xeral de subvencións. O prazo de xustificación rematará o día 30 de novembro do ano que andamos. Poderá prorrogarse até un máximo de trinta días naturais por pedimento razoado do/a solicitante. Este prazo, así como o de presentación de solicitudes, entenderase sen prexuízo do prazo de dez días, que se concederá no caso de presentación de documentación incompleta ou defectuosa para a súa rectificación. A xustificación farase coa presentación do formulario correspondente debidamente cuberto, que se facilitará no rexistro municipal ou no departamento de cultura e deportes, e a documentación xustificativa dos gastos realizados. As subvencións concedidas aboaranse tras o cumprimento dos requisitos que a continuación se relacionan, por parte das entidades beneficiarias: 1. As subvencións que teñan por finalidade realizar actividades de calquera natureza que xeren gastos de persoal xustificaranse mediante facturas, nóminas ou recibos, e os gastos de material non inventariábel, coas correspondentes facturas, ou en ambos casos as súas fotocopias debidamente compulsadas.2. Acreditar o cumprimento da finalidade para a que se concedeu a subvención mediante a presentación da seguinte documentación xustificativa dos gastos realizados: a) As subvencións que teñan por finalidade a realización de actividades de calquera natureza que xeren gastos correntes xustificaranse mediante facturas orixinais de gasto ou as súas fotocopias compulsadas.3. Presentar certificación de ter cumprida a finalidade da subvención mediante a realización das actividades para as que foi concedida. Para o pagamento da subvención concedida será requisito inescusábel que os conceptos dos xustificantes de gastos se axusten á finalidade para a que foi concedida a subvención.4. Achegar relación detallada das subvencións ou axudas obtidas doutras Administracións públicas ou entidades privadas para a mesma finalidade ou, pola contra, declaración de non ter outras subvencións públicas ou privadas para a mesma finalidade. En ningún caso se admitirán como xustificante de gastos as cantidades satisfeitas ao Concello polo uso das súas instalacións deportivas ou culturais. Á vista da documentación xustificativa presentada, o órgano competente valorará o cumprimento das actividades subvencionadas. O aboamento da subvención materializarase mediante ingreso na conta da entidade financeira sinalada polo beneficiario/a na documentación achegada. A documentación acreditativa da realización das actividades será presentada no Rexistro Xeral do Concello de Mugardos no prazo dun mes contado a partir da data de notificación da concesión da subvención, se ben poderán ampliarse por solicitude do interesado/a ou a proposta da unidade xestora, dentro do prazo xeral de xustificación. En calquera caso, a data límite para a xustificación non poderá exceder do 31 de decembro de 2010. Vencidos os prazos e prórrogas sinalados no apartado anterior, sen que o beneficiario/a da subvención teña xustificado o cumprimento da finalidade que motivou o seu outorgamento, perderá o seu dereito a esixila e a Xunta de Goberno Local procederá a anular o correspondente compromiso. A resolución será notificada ao interesado/a. Toda alteración das condicións tidas en conta para a concesión da subvención, e en todo caso a obtención concorrente de subvencións doutras Administracións públicas ou entidades privadas, poderá dar lugar á modificación da resolución concedida. Polo tanto, o importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario/a. O beneficiario/a queda obrigado a facilitar canta información lle sexa requirida polo Concello de Mugardos e polo Tribunal de Contas e sométese ás responsabilidade e réxime sancionador estabelecido na Lei Xeral Presupostaria e, no seu caso, ao disposto no Código Penal. Mugardos 2010 Mugardos, 10 de maio de 2010 O alcalde, Xosé Fernández Barcia